מועדון לילה (תוכנית טלוויזיה)

"מועדון לילה" היא תוכנית בידור ואירוח ישראלית בהנחייתו של ארז טל ובהשתתפות סטנדאפיסטים, קומיקאים ושחקנים שונים בפאנל, המשודרת בקשת 12. העונה הראשונה שעלתה במסגרת שידורי קשת בערוץ 2 שודרה בימי חמישי ושישי בין מאי-ספטמבר 2006. בעקבות הצלחת העונה הראשונה הופקה עונה נוספת, ששודרה החל מחודש דצמבר 2006 ועד מאי 2007. התוכנית יצאה לשנתיים הפסקה, וחזרה לעונה שלישית ורביעית בחודשי הקיץ בשנים 2009 ו-2010. בשנת 2007 החלו שידורים חוזרים של התוכנית בערוץ ביפ. בקיץ 2014 הייתה צפויה לעלות העונה החמישית, אך שידורה נדחה בעקבות מבצע צוק איתן, ובסופו של דבר העונה עלתה ב-22 באוקטובר. בין חברי הפאנל החדשים שהצטרפו לתוכנית בעונה זו, נמצאים צביקה הדר, אורי חזקיה ודינה סנדרסון. עונה שישית של התוכנית עלתה ב-7 במאי 2017, כשלפאנל הצטרפו הקומיקאים לאה לב, הדר לוי, ועפר שכטר שחזר אחרי היעדרות ממושכת וטל פרידמן, ששיחק דמויות שונות ומשונות, חלקן פארודיות, כמעט בכל פרק. העונה השביעית עלתה בערוץ קשת 12 ב-5 בנובמבר 2019. בפברואר 2018 פורסם ב-ynet כי הסטנדאפיסט ישראל קטורזה, חבר הפאנל, הודיע לאנשי "קשת" כי לא ימשיך לעונה נוספת בגלל "תחושת מיצוי", אך בהמשך חזר בו והשתתף בעונה השביעית. בסופו של דבר, בספטמבר 2020 פרסם קטורזה פוסט בדף הפייסבוק שלו בו כתב כי לא ימשיך בתוכנית. בספטמבר 2020 עלו שני ספיישלים של התוכנית שצולמו ללא קהל בעקבות מגבלות נגיף הקורונה בישראל, לכבוד ראש השנה ה'תשפ"א. התוכנית בנויה סביב קונספט הפאנל ההומוריסטי-סאטירי. במרכז הפאנל מארח התוכנית, ארז טל, שמהווה את דמות "המבוגר האחראי" והרציני, דמות שנועדה לאזן ולהוות ניגוד להתנהגותם הפרועה של חברי הפאנל. במהלך התוכנית חברי הפאנל מתבדחים על ענייני דיומא (בעיקר בתגובה לקטעי וידאו קצרים שמוקרנים על מסך), צוחקים אחד על השני ועל תוכניות הטלוויזיה של שידורי קשת ומשתתפים במשחקים (לעיתים בשילוב הקהל) ובפינות קבועות. בכל תוכנית מתארחים אורחים מפורסמים שלוקחים חלק במשחקים ובבדיחות. בתחילה הייתה התוכנית לייט נייט. במהלך העונה השנייה בוצעו כמה ניסיונות להעביר את התוכנית לשידור פריים-טיים. העונה השלישית של התוכנית היא העונה הראשונה שמשודרת באופן סדיר בפריים טיים. בין העונה השנייה לשלישית בוצעו מספר שינויים, בעיקר על מנת להתאים את התוכנית לשידור בשעה מוקדמת מהתכנון המקורי, ובעקבות הזמן הרב שעבר בין העונה השנייה. בנוסף, חבר הפאנל היחיד שנשאר בשתי העונות האלו הוא שי גולדשטיין, דבר אשר גרם לו בהמשך להיחשב לאחד הפאנליסטים הבולטים בתוכנית מאז נוסדה. אחת הפינות המצליחות בתוכנית הייתה "רינגטון נולד", ובו נוצר שיר (רמיקס) מתוך תוכניות ששודרו בשבוע החולף בערוצי הטלוויזיה שעיבד עירד אשל. שירי "רינגטון נולד" בעונות הראשונות לא הופיעו באתר התוכנית באינטרנט, עקב זכויות יוצרים של הקטעים המופיעים, והשידורים החוזרים בערוץ ביפ היו ההזדמנות היחידה לצפות בהם שוב. החל מהעונה הרביעית שירי "רינגטון נולד" ניתנו להורדה כרינגטון למכשיר הסלולרי. 31 באוקטובר 2017 היה יום השידור האחרון בהחלט של ערוץ 2, טרם פיצולו לשני ערוצים שונים (אחת לזכיינית שבו משודרת התוכנית הזו, קשת, והשני לזכיינית השנייה רשת). יום שידורים זה היה יום שידורים יותר חגיגי מימי שידור אחרים. לאורך הלילה שודר משדר מיוחד אשר נחשב ל"שידור הראשון בארץ שמתחיל ונגמר לא באותו ערוץ" (החל מהשעה 21:00 שודר בערוץ 2 וברגע שנסגר המשיך השידור מהנקודה שבה נפסק בערוץ 12 החדש). השידור כלל אורחים רבים, רובם טאלנטים מזוהים עם קשת. גם מועדון לילה קיבלה רצועה מיוחדת באותו לילה, אך מעט שונה מהאורחים הרגילים - אחת לכמה זמן מתרחשת "פריצה" לאולפן מועדון לילה, בהשתתפות המשתתפים המרכזיים מעונת השידור האחרונה (קטורזה, נוסבאום, אורי חזקיה ולאה לב). בזמן שידור העונה הראשונה של "מועדון לילה", פרצה מלחמת לבנון השנייה ושידורי הטלוויזיה בישראל העבירו בעיקר משדרי חדשות ודיווחים. הפקת התוכנית החליטה להפיק מספר תוכניות ספיישל תחת הכותרת "מועדון לילה - מהדורת חירום", ששודרה במקום תוכניות שצולמו מבעוד מועד, ולבסוף לא שודרו מעולם (אם כי קטעים מאותן תוכניות הופיעו בחלק מתוכניות הלקט של "מועדון לילה"). "מהדורת חירום" זכתה להצלחה רבה, עקב היותה תוכנית הבידור היחידה ששודרה באופן סדיר באותה עת והיא זו שבנתה לתוכנית פופולריות בהמשך[דרוש מקור]. רן תלם(עונות 1–2): גילם דמויות שונות במערכוני הרחוב של התוכנית. אורי גוטליב (עונות 1–2) מיה דגן (עונות 1–2, החל מעונה 7) עפר שכטר (עונות 1–2, החל מעונה 6) רמי הויברגר (עונות 1–2) אביעד קיסוס (עונה 1 ותחילת עונה 2) שי גולדשטיין (עונות 2–4) שלום אסייג (עונה 2) ישראל קטורזה (החל מעונה 3) אבי נוסבאום (החל מעונה 3) עידו רוזנבלום (עונה 3) אורנה בנאי (עונה 3) אבי אטינגר (אורח קבוע בעונות 3–4) לירון וייסמן (אורחת קבועה בעונה 3) יובל סמו (אורח קבוע בעונה 4) נועה וולמן (אורחת קבועה בעונה 4) צביקה הדר (עונה 5) אורי חזקיה (החל מעונה ה-5) דינה סנדרסון (עונה 5) לאה לב (עונה 6) הדר לוי (החל מעונה 6) טל פרידמן (החל מעונה 6): גילם דמויות שונות דניאל חן (אורח קבוע בעונה 7). רן תלם ממשיך להיות עורך הסדרה עד היום אביעד קיסוס השתתף רק בתחילת העונה השנייה אתר האינטרנט הרשמי של מועדון לילה "מועדון לילה", במסד הנתונים הקולנועיים IMDb (באנגלית) "מועדון לילה", במסד הנתונים הקולנועיים KinoPoisk (ברוסית) מידע וכתבות ערן סוויסה, ארז טל: "רצינו להביא את עדי אשכנזי", באתר nrg‏, 22 באוקטובר 2014 כשארז טל וצופית גרנט התנשקו צרפתית: "מועדון לילה" חוגגת 100 תוכניות, באתר וואלה, 5 בדצמבר 2014 ביקורות בן זגגי, לילה בכיף: חוויות מ"מועדון לילה", באתר nrg‏, 21 ביולי 2009 אייל דץ‏, צחוק מהעבודה: על "מועדון לילה", באתר וואלה, 10 ביולי 2010 אריאנה מלמד, סודה קלאב, באתר ynet, 10 ביולי 2010 אריאנה מלמד, "מועדון לילה": גברים מעלים עובש, באתר ynet, 23 באוקטובר 2014 ג'וני דוב, "מועדון לילה": אגרסיבית, מתלהמת ומצחיקה, באתר nrg‏, 23 באוקטובר 2014 אביעד קדרון‏, לא הייתם צריכים: הקאמבק של "מועדון לילה" מיותר, באתר וואלה, 23 באוקטובר 2014 אפרת מלטר, "מועדון לילה": איפה הסלקציה כשצריך אותה?, באתר nrg‏, 8 במאי 2017 עמי פרידמן, "מועדון לילה": לא בטוח שתרצו להיות חלק מהמועדון הזה, באתר ynet, 8 במאי 2017 קיץ שלא נשכח: המשק בקיפאון בגלל המבצע, באתר ynet, 25 באוגוסט 2014 דוד אברהם‏, מועדון הלקוחות של קשת, באתר וואלה, 17 ביוני 2014 מועדון לילה חוזרת בעונה חדשה, באתר ‏מאקו‏, 30 בספטמבר 2014 רן בוקר, ישראל קטורזה עוזב את "מועדון לילה", באתר ynet, 11 בפברואר 2018 ההכרזה של קטורזה על עזיבת "מועדון לילה"